open-index/open-wikipedia-markdown huggingface dataset:
அசாமில் மனித உரிமை மீறல்கள்

**அசாமில் மனித உரிமை மீறல்கள்** (*Human rights abuses in Assam*) வடகிழக்கு இந்தியாவின் மற்ற பிற கிளர்ச்சிகளால் பாதிக்கப்பட்ட பகுதிகளில் நடந்த மனித உரிமை மீறல்களின் நிலைமையுடன் ஒப்பிடப்படுகிறது. 

இந்திய இராணுவம் அசாமில் உள்ள ஆயிரக்கணக்கான கிராமங்களில் பாரிய தேடுதல் நடவடிக்கைகளை நடத்தியது.  இந்நிகழ்வின் போது போராளிகளின் அனுதாபங்களைப் பெற்ற  பொதுமக்கள் மற்றும் இளைஞர்கள் உட்பட மக்களுக்கு எதிராக நடவடிக்கைகள் எடுக்கப்பட்டன. போராளிக் குழுக்களுக்கு ஆதரவாக அனுதாபம் கொண்ட அசாமிய கிராமவாசிகளின் கூற்றுப்படி, "சந்தேகத்திற்கிடமான தீவிரவாதிகளை அடையாளம் காண  படையினரால் தாங்கள் அச்சுறுத்தப்பட்டதாகவும், துன்புறுத்தப்பட்டதாகவும், பாலியல் பலாத்காரம் செய்யப்பட்டதாகவும், தாக்கப்பட்டதாகவும், கொல்லப்பட்டதாகவும் கூறியுள்ளனர்.  அதிகாரிகளால் ஆதாரங்கள் வழங்கப்பட்டாலும், பாதுகாப்புப் படையினரால் தன்னிச்சையான கைதுகளும்  கடத்தல்களும் அசாமில் பொதுவானவை என்று பழங்குடியினர் கூறுகின்றனர். சித்திரவதை மற்றும் மோதல்கள்  காரணமாகக் காவலில் உள்ள மரணங்கள் உள்ளூர்வாசிகளின் குற்றச்சாட்டுகளின்படி நிகழ்ந்துள்ளன 

மனித உரிமை மீறல்கள் குறித்து பொய்யான செய்திகளை வெளியிட்டதற்காக ஊடகவியலாளர்கள் மற்றும் மனித உரிமை ஆர்வலர்கள் கைது செய்யப்பட்டுள்ளதாக மனித உரிமைகள் கண்காணிப்பகம் அறிக்கை குறிப்பிடுகிறது.  இந்தியாவினால் மனித உரிமை மீறல்கள் நடந்ததாகக் கூறப்படும் மாநிலங்களில் அசாம் தொடர்ந்து முன்னணியில் உள்ளது. இதன் விளைவாக பிரிவினைவாத மற்றும் சுதந்திர ஆதரவு இயக்கங்கள் அரசியல் சூழ்நிலையை தீவிரப்படுத்தியுள்ளன, மனித உரிமை மீறல்கள் பற்றிய பரவலான குற்றச்சாட்டுகள் இந்திய பாதுகாப்புப் படையினரால் செய்யப்பட்டன, குற்றச்சாட்டுகளுக்கு உறுதியான ஆதாரங்கள் எதுவும் இல்லை.  அமெரிக்காவிலுள்ள சுதந்திர மாளிகை அமைப்பு  இந்தியா பற்றிய அவர்களின் 2013   ஆம் ஆண்டு அறிக்கையில், கிளர்ச்சிகளைச் சமாளிக்கும் கிராமப்புறங்களிலும் பிராந்தியங்களிலும் உள்ள பத்திரிகையாளர்கள் - அசாம் உட்பட - பாதிக்கப்படக்கூடியவர்கள் மற்றும் மோதல்களின் இரு தரப்பிலிருந்தும் அழுத்தத்தை எதிர்கொள்கின்றனர் என்று கூறப்பட்டுள்ளது. 

பிரிவினைவாதிகளால் குழந்தைகளை படைகள்ளில்  சேர்ப்பது இயல்பாக நடந்தது.  கிளர்ச்சி வீரர்களில் 9 முதல்  10 சதவீதம் பேர்  பெண்கள் மட்டும் இருப்பதாக மதிப்பிடப்பட்டுள்ளது, 3000-4000 பேர் 12 வயதுக்குட்பட்ட குழந்தைகளாகவும் உள்ளனர். 

அசாமில் இருந்து உல்ஃபா உட்பட பிரிவினைவாத குழுக்கள் பூட்டானில் இருந்து வரும் அதிருப்தியாளர்களுடன் இணைந்துள்ளதும் நிறுவப்பட்டுள்ளது; இந்த தொடர்புகள் 2008 அக்டோபரில் அசாமில் நடந்த குண்டுவெடிப்பில் 84 பேரைக் கொன்றது. 

## மேலும் பார்க்கவும்
* இந்தியாவில் மனித உரிமைகள்

## மேற்கோள்கள்

பகுப்பு:இந்தியாவில் மனித உரிமை மீறல்கள்
பகுப்பு:அசாமில் குற்றங்கள்
அணியற

**அணியற** (*Aniyara*) என்பது 1978-ஆம் ஆண்டு மலையாள மொழியில் தயாரிக்கப்பட்ட ஓர் இந்தியத் திரைப்படம் ஆகும். இப்படத்தை பரதன் இயக்க, எம். ஓ. ஜோசப் தயாரித்தார். கவியூர் பொன்னம்மா, சங்கராடி, பகதூர், எம். ஜி. சோமன் போன்றோர் முக்கிய கதாபாத்திரங்களில் நடித்தனர். ஜி. தேவராஜன் இப்படத்திற்கு இசையமைத்தார்.

## நடிகர்கள்
*கவியூர் பொன்னம்மா 
*சங்கராடி 
*பகதூர் 
*எம். ஜி. சோமன்
*மம்தா
*முரளி மோகன் மகந்தி 
*ரீனா 
*ஊர்மிளா
 
## ஒலிப்பதிவு
ஜி. தேவராஜன் இசையமைப்பில்  பாடல் வரிகளை பு. பாசுகரன் எழுதினார். 

## மேற்கோள்கள்

பகுப்பு:1978 திரைப்படங்கள்
பகுப்பு:1978 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
புரசைவாக்கம் சீனிவாச பெருமாள் கோயில்

**சீனிவாச பெருமாள் கோயில்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் புரசைவாக்கம் புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.

இந்தக் கோயிலானது,  (அதாவது, 13°04'54.8"N, 80°15'03.3"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 33 மீட்டர் உயரத்தில் அமையப் பெற்றுள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது. 2017 ஆம் ஆண்டு செப்டம்பர் மாதம் 15 ஆம் நாள் இக்கோயிலின் கும்பாபிசேகம் நடைபெற்றது. 2019 ஆம் ஆண்டு ஏப்ரல் மாதம் இக்கோயிலில் இலட்சார்ச்சனை நடைபெற்றது. சென்னை பெருநகர வளர்ச்சிக் குழுமம் தயாரித்த பாரம்பரிய நினைவுச் சின்னங்கள்  வரைவுப் பட்டியலில் புரசைவாக்கம் சீனிவாச பெருமாள் கோயிலும் ஒன்று.

## மேற்கோள்கள்

## வெளி இணைப்பு
*
Geohack

பகுப்பு:சென்னை மாவட்டத்திலுள்ள பெருமாள் கோயில்கள்
உக்கிட் மக்கள்

**உக்கிட் மக்கள்** (மலாய்: *Ukit*, *Orang Bukit, Bekiau*; ஆங்கிலம்: *Ukit*, *Ukit People* *Dayak Ukit*); என்பவர்கள் மலேசியா, சரவாக் பகுதிகளில் வாழும் பழங்குடி தயாக்கு மக்கள் (Indigenous Dayak People); ஆகும்.

இவர்கள் போர்னியோ மழைக்காடுகளில் (*Borneo Rain Forests*) அண்மைய காலம் வரையில் நாடோடிகளாக வாழ்ந்த சிறுபான்மை மக்கள். அத்துடன் இந்த உக்கிட் மக்கள்; கிளிமந்தான் (*Klemantan*) மக்களின் துணைக் குழுவாகக்கூட இருக்கலாம் என்றும் கருதப்படுகிறது.

## பொது

சரவாக் பாலுய் ஆற்றின் (*Balui River*) மேல் பகுதியில் உள்ள ரூமா உக்கிட் கிராமத்தில் (*Rumah Ukit Village*), உக்கிட் மக்களில் சிலர் நிரந்தரமாகக் குடியேறி உள்ளனர். இந்தக் கிராமம் இராசோம் ஆறு (*Rajom River*) மற்றும் தாதாவ் ஆறு (*Tatau River*) ஆகியவற்றின் மேல் பகுதியில் அமைந்து உள்ளது.

உக்கிட் மக்கள் தொகை எண்ணிக்கையில் சிறியது. பல பழங்குடியினர் பலர் நீண்ட காலத்திற்கு முன்பு கொல்லப் பட்டதால் சாத்தியமான இன அழிவை சந்தித்து வருகின்றனர். பிற பழங்குடியினருடன் திருமணம் செய்து கொள்வது அவர்களின் மக்கள்தொகை குறைவதற்கு மற்றொரு காரணியாகும்.

### வன நாடோடிகளாக உக்கிட் மக்கள்

போர்னியோவின் இபான், காயான் போன்ற வலுவான தயாக்கு பழங்குடியினருடன் ஏற்பட்ட போரில் உக்கிட் மக்களுக்கு பெரும் இழப்புகள் ஏற்பட்டன. உக்கிட் மக்களின் தாயகமாகக் கருதப்படும் சரிபாசு (*Saribas*), கலகா (*Kalaka*), கிரியான் (*Krian*) பகுதிகளில் இருந்து துரத்தப்பட்டனர்.

இன்றைய நிலையில், உக்கிட் மக்கள்தொகை சுமார் 120 என மதிப்பிடப்பட்டு உள்ளது. இருப்பினும், அறியப்படாத எண்ணிக்கையிலான உக்கிட் மக்கள், அவர்களின் பாரம்பரிய வழியில் வன நாடோடிகளாக (*Forest Nomads*) வாழ்ந்து வருகின்றனர்.

## மேற்கோள்கள்

## மேல் விவரங்கள்
* O'Hanlon Redmond (1985): *Into The Heart of Borneo*. Pp.&nbsp;143–4, 171–183. Penguin (Salamander Press 1985)

## வெளி இணைப்புகள்

பகுப்பு:சரவாக்‎
பகுப்பு:போர்னியோ
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
பகுப்பு:மலேசிய இனக்குழுக்கள்
பூட்டானிதிசு

***பூட்டானிதிசு*** (*Bhutanitis*) என்பது அழகிகள் பட்டாம்பூச்சிகளின் ஒரு பேரினமாகும். இப்பேரினத்தில் நான்கு சிற்றினங்கள் உள்ளன.

## பரவல்
தென்மேற்கு சீனாவில், குறிப்பாக யுன்னான் மற்றும் சிச்சுவான் (சௌ, 2000) மற்றும் இதனை ஒட்டிய பூட்டானில் இந்த பேரினமானது உச்ச பன்முகத்தன்மையையுடன் காணப்படுகிறது. *பூட்டானிதிசு லிடர்டாலி* என்பது சீனா, பூட்டான், இந்தியா மற்றும் மியான்மர் (சௌ, 2000) ஆகிய நாடுகளில் காணப்படும் மிகவும் பரவலான சிற்றினமாகும். இருப்பினும் தாய்லாந்தில் வாழ்விட அழிவு காரணமாக உள்ளூரில் அழிந்து வருகிறது. இன்றுவரை அறியப்பட்ட இளம்புழுக்கள் உணவாக உண்ணும் தாவரங்கள் அனைத்தும் அரிசுடோலோகியேசியே குடும்பத்தினைச் சேர்ந்தவையாகும்.

அனைத்து *பூட்டானிசிசு* சிற்றினங்களும் *சிட்டிசு* (CITES) பின் இணைப்பு II-ல் பட்டியலிடப்பட்டுள்ளன. இது இவற்றின் பன்னாட்டு வர்த்தகத்தைக் கட்டுப்படுத்துகிறது. வரலாற்று ரீதியாக, இவை பட்டாம்பூச்சி சேகரிப்பாளர்களால் மிகவும் விரும்பப்படுகின்றன; குறிப்பாக மூன்று இனங்கள் (*பூ. மான்சுபீல்டி, பூ. லுட்லோவி* மற்றும் *பூ. தைடினா*) ஒப்பீட்டளவில் சமீப காலம் வரை மிகச் சில மாதிரிகளிலிருந்து இவை அறியப்பட்டன. இருப்பினும், *பூ. தைடினா* மற்றும் *பூ . மான்சுபீல்டி* புல்கிறிசுட்ரியாட்டாவின் அதிக எண்ணிக்கையிலான மாதிரிகள் சமீபத்தில் மிகக் குறைந்த விலையில் கிடைக்கின்றன. முக்கியமாகச் சீனாவிலிருந்து, சேகரிப்பாளர்களின் தேவை திருப்திகரமாக இருப்பதை இது குறிக்கிறது.

## வகைப்பாட்டியல்
*பூட்டானிதிசு* பேரினத்தில் உள்ள இரு சிற்றினங்கள் *பூ. நிக்ரிலிமா* மற்றும் *பூ. யுலோங்கென்சிசு* *பி. தைதினா* உடன் ஒத்ததாக உள்ளது. மற்றொரு சிற்றினம், *பூ. மேன்சுபெலிதி புல்கிரிசுரையாட்டா* சாய்குசா மற்றும் லீ, 1982 சௌ (1994) மற்றும் சோவ் ஆகியோரால் ஒரு தனிச் சிற்றினமாக கருதப்பட்டது. ஆனால் இது துணையினமாக மீண்டும் கருதப்பட்டது.

### சிற்றினங்கள்

## மேற்கோள்கள்

* 
* Sorimachi, Y. 1994 Geographical and individual variations of Bhutanitis thaidina *Apollo*, 3: 77-87.(in Japanese).

## வெளி இணைப்புகள்

* TOLweb.org: கண்ணோட்டம், வகைபிரித்தல் விவாதம், ''பூட்டானிட்டிஸின்'' புகைப்படங்கள்

பகுப்பு:அழகிகள் (பட்டாம்பூச்சிக்குடும்பம்)
பகுப்பு:கணுக்காலி பேரினங்கள்
சாவித்திரி (1980 திரைப்படம்)

**சாவித்திரி** (*Savithiri*) இந்தியாவில் வெளியான தமிழ்மொழி நாடகத் திரைப்படமாகும். இயக்குநர் பரதன் இயக்கத்தில் 1980 ஆம் ஆண்டு இத்திரைப்படம் வெளியிடப்பட்டது. 1975 ஆம் ஆண்டு வெளிவந்த மலையாள திரைப்படமான *பிராயணம்* என்ற படத்தின் மறு ஆக்கமாகவும் தமிழகத் திரைப்படத் துறையில் பரதனுக்கு அறிமுகத் திரைப்படமாகவும் சாவித்திரி அமைந்தது. நடிகர்கள் வினோத், மேனகா, சே. வி. ரமண மூர்த்தி, மனோரமா, நந்திதா போசு மற்றும் குரு சுரேசு ஆகியோர் நடித்துள்ளனர். பத்மராசன் திரைக்கதையையும் முழு படத்திற்கான உரையாடல்களையும் எழுயுள்ளார்.

ம. சு. விசுவநாதன் இயசையமைத்த பாடல்களுக்கு கண்ணதாசன் பாடல்களை எழுதியுள்ளார். இப்படம் வணிக ரீதியாக தோல்வியடைந்தது. பிராமணர் சமூகத்தைச் சேர்ந்த முக்கிய கதாபாத்திரங்களின் சித்தரிப்புக்காக படம் வெளியானவுடன் சர்ச்சைக்குள்ளானது. இது சென்னை சமூகத்தின் உறுப்பினர்களால் பரவலான எதிர்ப்புகளுக்கு வழிவகுத்தது.

## நடிகர்கள்
*வினோத்
*மேனகா - சாவித்திரி
* இரமண மூர்த்தி - கோயில் குருக்கள்
*நந்திதா போசு
*நித்தியா
* மாஸ்டர் சுரேஷ் 
* மனோரமா 
* பாக்கியலட்சுமி 
* ராஜகுமாரி 
* சீதாராம சர்மா 
* சுரேந்திரன் சதீஷ் 
* டான்னிஸ் - (ஆஸ்திரேலியாவில் இருந்து வந்து நடித்த நடிகை)

## ஒலிப்பதிவு
படத்திற்கு ம. சு. விசுவநாதன் இசையமைத்துள்ளார். கண்ணதாசன் பாடல்களை எழுதியுள்ளார். 
*வாழ்தல் உன்னோடு - வாணி செயராம்
*மழைக்காலமும் - வாணி செயராம், பி.செயச்சந்திரன்
*கன்னி இரவின் - ம. சு. விசுவநாதன்
*மன்மதன் பாணத்தை - எல். ஆர். ஈசுவரி, மலேசியா வாசுதேவன்

## மேற்கோள்கள்

பகுப்பு:தகாத உறவு குறித்தான இந்தியத் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:1980 தமிழ்த் திரைப்படங்கள்
தரங்கம்பாடி தொடருந்து நிலையம்

**தரங்கம்பாடி தொடருந்து நிலையம்** (*Tharangambadi railway station*) தமிழ்நாட்டின் மயிலாடுதுறை மாவட்டத்தில் தரங்கம்பாடியில் செயல்பட்ட ஒரு தொடருந்து நிலையம் ஆகும். இந்த தொடருந்து நிலையம் ஒற்றைமயப் பாதைத் திட்டத்தின் கீழ் அகலப்பாதையாக மாற்றும் திட்டத்தின் கீழ் உள்ளது. தற்போது இந்நிலையம் செயல்படாத நிலையமாக உள்ளது. இந்த வழித்தடத்தினை உடனடியாக செயல்படுத்த மக்களிடமிருந்து கோரிக்கைகள் எழுந்துள்ளன.

## மேற்கோள்கள்

பகுப்பு:மயிலாடுதுறை மாவட்டத்திலுள்ள தொடருந்து நிலையங்கள்
குட்டூர் மல்லப்பா

**குட்டூர் மல்லப்பா** (Kuttur Mallappa) 1952 முதல் 1956 வரை கூர்க் மாநிலத்தின் ((குடகு மாவட்டம்)) ஒரே உள்துறை அமைச்சராக இருந்தார். 1952-1957 வரை கூர்க்கின் சனிவார சந்தை, 1957 முதல் 1966 இல் தான் இறக்கும் வரை மெர்காரா ஆகிய சட்டமன்றத் தொகுதிகளின் உறுப்பினராகவும் இருந்தார்.

## சான்றுகள்

## இதனையும் பார்க்கவும்

* கூர்க் மாநிலம்
* செ. மு. பூனாச்சா

பகுப்பு:1966 இறப்புகள்
பீளமேடு தொடருந்து நிலையம்

**பீளமேடு தொடருந்து நிலையம்** (*Pilamedu railway station*) என்பது இந்தியாவின் தமிழ்நாடு மாநிலத்தில் கோயம்புத்தூர் மாவட்டத்தில் பீளமேட்டில் அமைந்துள்ள ஒரு தொடருந்து நிலையம் ஆகும். இந்த நிலையம் சிங்காநல்லூர் மற்றும் கோயம்புத்தூர் வடக்கு சந்திப்பு இடையே அமைந்துள்ளது.

ஈரோடு, திருச்சிராப்பள்ளி, மங்களூர், பாலக்காடு, நாகர்கோவில், சென்னை எழும்பூர் ஆகிய நகரங்களுக்கு பீளமேடு தொடருந்து நிலையத்திலிருந்து நேரடி தொடர் வண்டிகள் இயங்கி வருகின்றன.

## மேலும் பார்க்கவும்

* கோயம்புத்தூர் மாவட்டத்தில் உள்ள தொடருந்து நிலையங்கள்
* சேலம் ரயில்வே கோட்டம்
* கோயம்புத்தூர்
* இந்திய ரயில்வே
* கோவையில் போக்குவரத்து

## மேற்கோள்கள்

## வெளி இணைப்புகள்

* தெற்கு ரயில்வேயின் அதிகாரப்பூர்வ இணையதளம்

பகுப்பு:சேலம் தொடருந்து கோட்டம்
பகுப்பு:தமிழகத் தொடருந்து சந்திப்புகள்
பகுப்பு:Coordinates on Wikidata
பகுப்பு:கோயம்புத்தூரில் உள்ள தொடருந்து நிலையங்கள்
காப்பிட் மாவட்டம்

**காப்பிட் மாவட்டம்** (மலாய் மொழி: *Daerah Kapit*; ஆங்கிலம்: *Kapit District*; சீனம்: 加帛区) என்பது மலேசியா, சரவாக் மாநிலத்தில்; காப்பிட் பிரிவில் உள்ள ஒரு மாவட்டமாகும். இந்த மாவட்டத்தை ராஜாங் ஆறு ஊடுருவிச் செல்கிறது.

இந்த மாவட்டத்தில் இபான் சமூகத்தவர் ராஜாங் ஆற்று பகுதிகளில் பெரும்பான்மையாக வாழ்கின்றனர். மாவட்டத்தின் தலைநகரமான காப்பிட் நகரத்தில், 1800-ஆம் ஆண்டுகளில் இருந்து நீள வீடுகளில் வாழ்ந்து வருகின்றனர்.

## பொது

காப்பிட் மாவட்டம் போர்னியோவின் உட்பகுதியில் இருப்பதால், முன்னர் காலத்தில் ராஜாங் ஆற்று வழியாகத்தான் அங்கு செல்ல முடியும். இப்போது புது தார் சாலைகளை அமைத்து இருக்கின்றனர்.

இந்த மாவட்டம் சிபு நகரில் இருந்து 140 கி.மீ. தொலைவில் உள்ளது. விரைவுப் படகு மூலம் செல்லலாம். 2 மணி நேரத்திற்கும் மேலாகப் பிடிக்கும். இலகுரக விமானம் மூலமாகவும் செல்லலாம். கார் மற்றும் பேருந்தில் செல்ல சுமார் 1 மணி 30 நிமிடங்கள் பிடிக்கும்.

## வரலாறு

வெள்ளை இராஜா சார்லஸ் புரூக் மன்னரின் ஆட்சியின் போது, 1880-ஆம் ஆண்டில், காப்பிட் பகுதியில் ’காப்பிட் கோட்டை’ (*Fort Kapit*) கட்டப்பட்டது. இந்தக் கோட்டை கட்டப் படுவதற்கு முன்னர் இபான் மக்கள் ஆற்றின் வழியாகச் சென்று ஒராங் உலு (*Orang Ulu*) மக்களைத் தாக்கி வந்தனர். கோட்டை கட்டப்பட்டதும் தாக்குதல் நிறுத்தப்பட்டது.

கோட்டையின் பாதுகாப்பினால், கோட்டையைச் சுற்றி இருந்த பகுதிகளில், 1880-இல் சீனர்கள் (*Hokkien Chinese*) படிப்படியாகக் குடியேறினர்.

1924-ஆம் ஆண்டில், காப்பிட் கோட்டையில், இபான் மற்றும் ஒராங் உலு மக்களுக்கு இடையே ஒரு சமாதான உடன்படிக்கை கையெழுத்தானது. இதனால் இரு பழங்குடி மக்களுக்கும் இடையிலான பல நூறு ஆண்டுகள் பகைமை நிரந்தரமான முடிவிற்கு வந்தது.

### ராணியார் சில்வியா கோட்டை

1925-ஆம் ஆண்டில், காப்பிட் கோட்டை, ராஜா சார்லசு வைனர் புரூக்கின் மனைவி ராணி சில்வியா புரூக்கின் (*Rani Sylvia Brooke*) நினைவாக, ’சில்வியா கோட்டை’ (*Fort Sylvia*) என மறுபெயரிடப்பட்டது. இந்தக் கோட்டை 1887, 1934, 1961 மற்றும் 1983-ஆம் ஆண்டுகளில் ஏற்பட்ட வெள்ளப் பெருக்குகளையும் தாங்கி நின்றது.

28 ஜனவரி 1934-இல், காப்பிட் வரலாற்றிலேயே மிகக் கடுமையான வெள்ளம் ஏற்பட்டது. ராஜாங் ஆற்றின் நீர் மட்டம் 162 அடி (49 மீ) வரை உயர்ந்தது.

### ஜப்பானியர் ஆக்கிரமிப்பு

1941-ஆம் ஆண்டில், ஜப்பானியர் ஆக்கிரமிப்பின் போது (*Japanese Occupation*), காப்பிட்டில் 37 கடைவீடுகள் கொண்ட இரண்டு வரிசைகள் இருந்தன. போரின் போது நேச நாடுகளின் குண்டுவீச்சினால் காப்பிட் நகரம் முற்றிலும் அழிந்தது.

1973 ஏப்ரல் 2-ஆம் தேதி, சரவாக் மாநிலத்தில் ஒரு பிரிவாகக் காப்பிட் மேம்படுத்தப்பட்டது. ஒரு காலத்தில் சில்வியா கோட்டையில், காப்பிட் மாவட்ட அலுவலகம்; காப்பிட் நீதிமன்றம் இருந்தன. 1973-க்குப் பிறகு, அது காப்பிட் பிரிவின் அலுவலகமாக மாற்றப் பட்டது.

## சான்றுகள்

## இவற்றையும் பார்க்க
* சரவாக் இராச்சியம்
* வெள்ளை இராஜா
* சார்லசு வைனர் புரூக்

## புற இணைப்புகள்
* Kapit local government
* Kapit Tourism

பகுப்பு:சரவாக்
பகுப்பு:சரவாக் மாவட்டங்கள்
நபா கிசோர் தாசு

**நபா கிசோர் தாசு** (*Naba Kishore Das*)(சனவரி 7, 1962-29 சனவரி 2023) என்பவர் இந்திய அரசியல்வாதியும் ஒடிசா மாநில அமைச்சராக பணியாற்றியவரும் ஆவார்.

## இளமையும் அரசியலும்
சட்டப் பட்டதாரியான நபா தாசு, கல்லூரி நாட்களிலிருந்தே அரசியலில் ஈடுபட்டு, சம்பல்பூரில் உள்ள கங்காதர் மெஹர் கல்லூரியில் மாணவர் சங்கத் தலைவராக தேர்ந்தெடுக்கப்பட்டார். இவர் முதன் முதலாக 2009ஆம் ஆண்டில் நடைபெற்ற ஒடிசா மாநிலச் சட்டமன்றத் தேர்தலில் ஜார்சுகுடா சட்டமன்றத் தொகுதியில் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்றார். பின்னர் 2014-ல் நடைபெற்ற தேர்தலிலும் ஜார்சுகுடாவிலிருந்து மீண்டும் தேர்ந்தெடுக்கப்பட்டார். ஐந்து ஆண்டுகளுக்குப் பிறகு, தாசு பிஜு ஜனதா தளம் கட்சியில் சேர்ந்தார். 2019ஆம் ஆண்டு நடைபெற்ற தேர்தலில் பிஜூ ஜனதா தளம் வேட்பாளராகப் போட்டியிட்டு வெற்றி பெற்ற இவர், நவீன் பட்நாயக் அமைச்சரவையில் ஒடிசா மாநில சுகாதாரத்துறை அமைச்சராகப் பணியாற்றினார்.

## இறப்பு
காவலர் ஒருவரால் சுடப்பட்ட தாசு, சிகிச்சைப் பலனின்றி சனவரி 29, 2023 அன்று உயிரிழந்தார்.

## மேற்கோள்கள்

பகுப்பு:ஒடிசா அரசியல்வாதிகள்
பகுப்பு:இந்தியாவில் கொலை செய்யப்பட்ட அரசியல்வாதிகள்
பகுப்பு:2023 இறப்புகள்
பகுப்பு:1962 பிறப்புகள்
சிங்காநல்லூர் தொடருந்து நிலையம்

**சிங்காநல்லூர் தொடருந்து நிலையம்** (*Singanallur railway station*) என்பது கோயம்புத்தூர் நகரில் உள்ள ஒரு தொடருந்து நிலையம் ஆகும். இந்த தொடருந்து நிலையம் இருகூர் மற்றும் பீளமேடு இடையே அமைந்துள்ளது. 

## கோவை புறநகர் தொடருந்து
**கோயம்புத்தூர் புறநகர் இரயில்வே** கோயம்புத்தூர் நகரத்திற்காகத் திட்டமிடப்பட்ட ஒரு வட்ட புறநகர் தொடருந்து சேவை ஆகும். கோயம்புத்தூர் சந்திப்பு, போத்தனூர், வெள்ளலூர், இருகூர், சிங்காநல்லூர், பீளமேடு மற்றும் கோயம்புத்தூர் வடக்கு வழியாகச் செல்ல வட்ட ரயில் பாதை உதவும். இது நிச்சயமாக நகரச் சாலைகளின் நெரிசலைக் குறைக்கும்.

## இணைப்பு
சிங்காநல்லூர் தொடருந்து நிலையம்14 கி.மீ. தொலைவில் உள்ள காந்திபுரம் மத்திய பேருந்து நிலையம் சாலை மார்க்கமாக இணைக்கப்பட்டுள்ளது. இங்கிருந்து உக்கடம் பேருந்து முனையம் சுமார் 10.3 கி.மீ. தொலைவிலும் சாய்பாபா நகர் பேருந்து முனையம் சுமார் 14 கி.மீ. தொலைவிலும் கோயம்புத்தூர் சந்திப்பு தொடருந்து நிலையம் சுமார் 9.9 கி.மீ. தொலைவிலும் கோயம்புத்தூர் பன்னாட்டு வானூர்தி நிலையம் 4.6 கி.மீ. தொலைவிலும் உள்ளது.

## மேலும் பார்க்கவும்
* கோயம்புத்தூரில் உள்ள ரயில் நிலையங்கள்
* சேலம் தொடருந்து கோட்டம்
* கோயம்புத்தூர்
* இந்திய இரயில்வே
* கோவையில் போக்குவரத்து

## மேற்கோள்கள்

## வெளி இணைப்புகள்
* தெற்கு ரயில்வேயின் அதிகாரப்பூர்வ இணையதளம்

பகுப்பு:சேலம் தொடருந்து கோட்டம்
பகுப்பு:தமிழகத் தொடருந்து சந்திப்புகள்
பகுப்பு:கோயம்புத்தூரில் உள்ள தொடருந்து நிலையங்கள்
சல்மா சுல்தான்

**சல்மா சுல்தான்** (*Salma Sultan*) (பிறப்பு 16 மார்ச் 1944) ஒரு இந்தியத் தொலைக்காட்சி பத்திரிகையாளரும் இயக்குநரும் ஆவார். 1967 முதல் 1997 வரை தூர்தர்ஷனில் செய்தி தொகுப்பாளராகப் பணியாற்றிய பின்னர் தொலைக்காட்சி நிகழ்ச்சிகளை இயக்கத் தொடங்கினார். சல்மா தனது தலைமுடியில் இடது காதுக்குக் கீழே உரோசாவை அணிந்துகொண்டு, தனது புடவையை நவீனமான அதே சமயம் பாரம்பரியமான முறையில் கழுத்தில் சுற்றிக் கொள்ளும் போக்கைத் தொடங்கினார். இது பின்னர் கிட்டத்தட்ட அனைத்து பெண் செய்தி வாசிப்பாளர்களாலும் கையாளப்பட்டது.

## ஆரம்ப வாழ்க்கை
சல்மா, அறிஞரும், விவசாய அமைச்சகத்தின் செயலாளருமான முகமது அஸ்கர் அன்சாரிக்கு இரண்டாவது குழந்தையாகப் பிறந்தார். சல்மாவுக்கு மைமூனா சுல்தான் என்ற மூத்த சகோதரி (போபாலில் இருந்து நான்கு முறை காங்கிரஸ் நாடாளுமன்ற உறுப்பினர்) இருந்தார். சல்மாவும் மைமூனாவும் ஆப்கானித்தானின் துரானி பேரரசின் ஆட்சியாளரான *ஷா ஷுஜா*வின் கொள்ளுப் பேத்திகள். சல்மா மத்திய பிரதேசத்தின் சுல்தான்பூரில் பள்ளிப்படிப்பை முடித்தார். பின்னர், போபாலில் பட்டப்படிப்பை முடித்தார். தில்லியிலுள்ள இந்திரபிரஸ்தா பெண்கள் கல்லூரியில் ஆங்கிலத்தில் முதுகலைப் பட்டம் பெற்ற பின்னர் தனது 23 ஆவது வயதில் தூர்தர்ஷனில்  அறிவிப்பாளருக்கான தேர்வில் கலந்து கொண்டார்.

## தொழில்
செப்டம்பர் 1959 இல் அதன் செயல்பாடுகளைத் தொடங்கிய தூர்தர்ஷனில் பிரதிமா பூரி மற்றும் கோபால் கவுல் வழக்கமான முகங்களாக இருந்தனர். தூர்தர்ஷன் 1965 இல் 5 நிமிட செய்தித் தொகுப்பைத் தொடங்கியது. சல்மா சுல்தான் இந்திரா காந்தி படுகொலை செய்யப்பட்ட முதல் செய்தியை தூர்தர்ஷனின் மாலை செய்தியில் 31 அக்டோபர் 1984 அன்று அவர் சுடப்பட்ட 10 மணி நேரத்திற்குப் பிறகு வழங்கினார்.

### இயக்குநராக
ஓய்வு பெற்ற பிறகு, சல்மா சுல்தான் தனது தயாரிப்பு நிறுவனமான *லென்ஸ்வியூ* என்ற நிறுவனம் மூலம் தூர்தர்ஷனுக்காக சமூகத் தலைப்புகளில் தொடர்களை இயக்கத் தொடங்கினார்.  *பஞ்சதந்திர சே*, *சுனோ கஹானி*, *ஸ்வர் மேரே தும்ஹரே* மற்றும் *ஜல்தே சவா* போன்ற இவரது தொடர்கள் கவனத்தை ஈர்த்தன. *பஞ்சந்த்ரா சே* 1989 இல் மகாபாரதத்திற்குப் பிறகு ஒளிபரப்பப்பட்டு நல்ல வரவேற்பைப் பெற்றது. பெண்கள் பிரச்சனைகள் குறித்த தொடரான *ஜல்தே* சவால் ஞாயிற்றுக்கிழமைகளில் காலை 11 மணிக்கு *டிடி நியூஸில்* 2004 இல் ஒளிபரப்பப்பட்டது 

## சொந்த வாழ்க்கை
சல்மா சுல்தான், *இஞ்சினியர்ஸ் இந்தியா* (EIL) என்ற நிறுவனத்தில் பணிபுரிந்த அமீர் கித்வாய் என்பவரை மணந்தார். இவர்களது மகன் சாத் கித்வாய் வருமான வரித்துறை ஆணையராகவும், மகள் சனா நடன அமைப்பாளராகவும் உள்ளனர்.

## மேற்கோள்கள்

## வெளி இணைப்புகள்
* 
* 
* 
* 
* 
* 
* 

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் ஊடகவியலாளர்கள்
மெய்ப்பட செய்

**மெய்ப்பட செய்** (*Meippada Sei*) இந்தியாவில் வெளியிடப்பட்ட தமிழ்மொழி நாடகத் திரைப்படமாகும். வேலன் இயக்கத்தில் ஆதவ் பாலாஜி மற்றும் மதுனிகா ராசலட்சுமி ஆகியோர் முக்கிய வேடங்களில் நடித்து 2023 ஆம் ஆண்டு  . சனவரி மாதம் 27 ஆம் தேதி இத்திரைப்படம்  வெளியிடப்பட்டது.

## நடிகர்கள்

* பாண்டியாக ஆதவ் பாலாஜி
* வனிதாவாக மதுனிகா ராசலட்சுமி
* கஜாவாக ஜெயபாலன்
* பி.ஆர். தமிழ் செல்வம்
* ராச் கபூர்
* ஓ.ஏ.கே. சுந்தர்
* ராகுல் தாத்தா
* சூப்பர்குட் சுப்ரமணி
* விஜய கணேஷ்
* பயில்வான் ரங்கநாதன்
* பெஞ்சமின்

## தயாரிப்பு
படத்தின் படப்பிடிப்பு 2021ஆம் ஆண்டு நிறைவடைந்து. முதல்பார்வை சுவரொட்டியை இசையமைப்பாளர் டி. இமான் வெளியிட்டார். திரைப்படம்  முதலில் 2022 ஆம் ஆண்டில்  வெளியிடத் திட்டமிடப்பட்டது, ஆனால் தொற்றுநோயின் அப்போதைய தாக்கம் காரணமாக, திரைப்படம் 2023  ஆம் ஆண்டுக்கு ஒத்திவைக்கப்பட்டது. திரைப்படம் வெளியாவதற்கு முன், நடிகை மதுனிகா ராசலட்சுமி, படத்தின் திரைக்கதை  தனக்குள் அதிர்வலைகளை ஏற்படுத்தியதாகக் குறிப்பிட்டார். மேலும் அவர் தன் பள்ளி நாட்களிலும் திரைப்படம் கூறும் சிக்கல்களை எதிர்கொண்டதை வெளிப்படுத்தினார்.

## வரவேற்பு
மெய்ப்பட பேசு படம் 2023 ஆம் ஆண்டு சனவரி மாதம் 26 ஆம் தேதியன்று தமிழ்நாடு முழுவதும் வெளியிடப்பட்டது. கதை ஆரம்பத்தில் மெதுவாக நகர்கிறது, பின்னர் வேகத்தை எடுக்கிறது".  என்று தினத்தந்தியும்  ஒளிப்பதிவாளர் காட்சிகளைத் தெளிவாகப் படமாக்கியிருக்கிறார் என்று மாலைமலரும் விமர்சனங்களை முன்வைத்தன. பாடல் காட்சிகள் ரசிக்கும்படியாகவும், சண்டைக் காட்சிகள்  பயமுறுத்தவும் செய்கின்றன என்றும் குறிப்பிட்டு, மாலைமலர் படத்திற்கு 5-மதிப்பெண்ணுக்கு 3 நட்சத்திரங்கள் கொடுத்தது. .

## மேற்கோள்கள்

## புற இணைப்புகள்
* 

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தொட்டியம் சந்தைப்பேட்டை

**சந்தைபேட்டை** என்பது திருச்சி மாவட்டம், தொட்டியம் வட்டம், தொட்டியம் பேரூராட்சியில் உள்ள ஒரு புறநகர்ப் பகுதியாகும். தொட்டியம் பேரூராட்சியில் மூன்று வார்டுகள் உள்ளடக்கிய பகுதியாக இந்த சந்தைப்பேட்டை பகுதி அமைகிறது.

## தெருக்கள்

அழகுநாச்சியம்மன் கோவில் தெரு, விநாயகர் கோவில் தெரு, காமன்கோவில் தெரு,நாகப்பிள்ளை தெரு எல்லையம்மன் கோவில் தெரு,புதுத்தெரு,தொப்பளான் பிள்ளை சந்து ஆகிய தெருக்களை உள்ளடக்கிய தெருவாக இந்த சந்தைப்பேட்டை கம்பீரமாக காட்சியளிக்கிறது

தொட்டியத்தில் மதிப்பு மிகுந்த மக்களால் ஈர்க்கப்பட்ட பகுதியாக இவை இருக்கின்றன. இந்த பகுதியில் சோழியவெள்ளாளர் மக்கள் அதிகம் வசிக்கும் பகுதியாகவும் இருக்கின்றது.

பகுப்பு:திருச்சிராப்பள்ளி மாவட்டத்திலுள்ள கிராமங்கள்
பகுப்பு:திருச்சிராப்பள்ளி மாவட்ட ஊராட்சிகள்
பீபி குளம்

**பீபி குளம்** () என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 158 மீட்டர் உயரத்தில் அமைந்துள்ள பீபி குளம் பகுதியின் புவியியல் ஆள்கூறுகள்,  (அதாவது, 9°56'34.8"N, 78°07'25.0"E) ஆகும். மதுரை, செல்லூர், நரிமேடு, சிம்மக்கல், தல்லாகுளம், சின்ன சொக்கிகுளம், கோரிப்பாளையம், யானைக்கல், நெல்பேட்டை, கீழ வாசல், தத்தனேரி, செனாய் நகர், கூடல் நகர் மற்றும் ஆரப்பாளையம் ஆகியவை பீபி குளம் பகுதிக்கு அருகிலுள்ள முக்கிய புறநகர்ப் பகுதிகளாகும்.

பீபி குளம் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்பு
* Geohack

பகுப்பு:மதுரை
கோதண்டராமசுவாமி கோவில், நந்தம்பாக்கம்

**கோதண்டராமசுவாமி கோயில் (Kothandaramaswami Temple)** இந்து சமய கோயிலாகும். இது, இந்திய மாநிலமான தமிழ்நாட்டின் தலைநகரமான சென்னையிலுள்ள நந்தம்பாக்கத்தில் அமைந்துள்ளது. இக்கோயில், வைணவ கடவுளான இராமருக்கு அர்ப்பணிக்கப்பட்டுள்ளது. இந்த கோயிலின் அமைவிடம், புகழ்பெற்ற பிருகு முனிவருடன் தொடர்பு படுத்தப்பட்டுள்ளது.  

## வரலாறு
இக்கோயில் விஜயநகரப் பேரரசால் கட்டப்பட்டது. மன்னர்கள், ஆரம்பத்தில், இராமர், லட்சுமணன் மற்றும் சீதைக்கு கோவில்களை கட்டினார்கள். பின்னர் ஸ்ரீநிவாசர், ஆழ்வார்கள், அனுமன் மற்றும் பிற தெய்வங்களுக்கு சன்னதிகள் கட்டப்பட்டன.

## மேலும் பார்க்கவும்
* வைணவ சமயம்

## குறிப்புகள்

* 

பகுப்பு:சென்னை மாவட்டத்திலுள்ள இராமர் கோயில்கள்
புக்கிட் மாபோங் மாவட்டம்

**புக்கிட் மாபோங் மாவட்டம்** (மலாய் மொழி: *Daerah Bukit Mabong*; ஆங்கிலம்: *Bukit Mabong District*; சீனம்: 武吉马蓬区) என்பது மலேசியா, சரவாக் மாநிலத்தில்; காப்பிட் பிரிவில் உள்ள ஒரு மாவட்டமாகும். 

சரவாக்கில் புதிதாக உருவாக்கப்பட்ட 9 மாவட்டங்களில் புக்கிட் மாபோங் மாவட்டமும் ஒன்றாகும். இது 3 நவம்பர் 2015 அன்று அதிகாரப்பூர்வமாக ஒரு மாவட்டமாக அறிவிக்கப்பட்டது. சரவாக் முதல்வர் டத்தோ பாத்திங்கி டான் ஸ்ரீ அஜி அடேனான் பின் அஜி சதேம் (*Datuk Patinggi Tan Sri (Dr) Haji Adenan Bin Haji Satem*) அவர்களால் அதிகாரப்பூர்வமாக அறிவிக்கப்பட்டது. 

## நிர்வாகம்

புக்கிட் மாபோங் மாவட்டமானது, புக்கிட் மாபோங் மாவட்ட அலுவலகத்தால் நிர்வகிக்கப் படுகிறது. புக்கிட் மாபோங் மாவட்டத்தின் நிர்வாக எல்லையானது பத்து பான்சு (*Batu Bansu*) பகுதியில் இருந்து தொடங்குகிறது. 

முன்பு பெலாகா மாவட்டத்தின் நிர்வாகத்தின் கீழ் இருந்த லாங் புசாங் (*Long Busang*), லாங் உனாய் (*Long Unai*) மற்றும் சாங் அனாவ் (*Sang Anau*) ஆகிய 3 கிராமங்கள் புதிய மாவட்டத்துடன் இணைக்கப்பட்டன.

## மக்கள்தொகை

புக்கிட் மாபோங் மாவட்டத்தில் சுமார் 22,145 பேர் வாழ்கின்றனர். லாங் புசாங், கிராமத்தில் சுமார் 1000 பேர் வசிக்கின்றனர். அவர்கள் கென்னியா பழங்குடியினரைச் (*Kenyah Tribe*) சேர்ந்தவர்கள். லாங் புசாங்கில் வசிப்பவர்களில் 70 விழுக்காட்டுப் பேர் கிறிஸ்தவர்கள், மீதமுள்ளவர்கள் முசுலிம்கள்.

## புவியியல்

பாலே (*Baleh*) வடக்குப் பகுதியில் உள்ள துனோ (*Tunoh*) பகுதியில் புக்கிட் மாபோங் அமைந்துள்ளது. இங்குதான் ஓசு மலை (*Hose Mountains*) உள்ளது. இம்மாவட்டத்தின் மிக உயரமான இடமான புக்கிட் பத்து (*Bukit Batu*) 2,028 மீட்டர் உயரத்தில் உள்ளது.  

இந்த மாவட்டத்தில் உள்ள கெலாங்காங் மலை (*Gunung Gelanggang*), புக்கிட் பத்து தீபான் மலை (*Bukit Batu Tiban*); மலேசியா - இந்தோனேசியா எல்லையில் அமைந்துள்ளன. புக்கிட் மாபோங் மாவட்டத்திற்கு காப்பிட் மாவட்டம், பெலாகா  மாவட்டம், சோங் மாவட்டம் ஆகிய மாவட்டங்களும்; இந்தோனேசியாவின் கிழக்கு கலிமந்தான் (*East Kalimantan*), மேற்கு கலிமந்தான் (*West Kalimantan*) மாநிலங்களும்; எல்லைகளாக உள்ளன.

## சான்றுகள்

## இவற்றையும் பார்க்க
* சரவாக் இராச்சியம்
* வெள்ளை இராஜா
* சார்லசு வைனர் புரூக்

## புற இணைப்புகள்
* Portal Rasmi Pentadbiran Bahagian Kapit 
* Perutusan Pegawai Daerah Bukit Mabong

பகுப்பு:சரவாக்
பகுப்பு:சரவாக் மாவட்டங்கள்
பூ. சா. கோ. மேலாண்மை நிறுவனம்

**பூ. சா. கோ. மேலாண்மை நிறுவனம்** (*PSG Institute of Management*) என்பது இந்தியாவின் தமிழ்நாடு மாநிலத்தில் உள்ள கோயம்புத்தூரில் அமைந்துள்ள ஒரு தனியார் மேலாண்மைப் பள்ளியாகும். இது1994-ல் நிறுவப்பட்டது. இது நிதி, சந்தைப்படுத்தல், செயல்பாடுகள், மனித வளம் உள்ளிட்ட நான்கு படிப்புகளை வழங்குகிறது. இரட்டை பட்டத்துடன் வணிக பகுப்பாய்வுகளும் இங்கு நடைபெறுகிறது. இது பூ. சா. கோ. தொழில்நுட்பக் கல்லூரியின் ஒரு பகுதியாகும்.

## மேற்கோள்கள்

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
உசா தேவி

**உசா தேவி** (*Usha Devi*)(பிறப்பு 25 மே 1952) என்பவர் இந்திய அரசியல்வாதியும் ஒடிசா மாநில சட்டமன்ற உறுப்பினரும் ஆவார். இவர்  பிஜு ஜனதா தளம் கட்சியினைச் சார்ந்தவர். உசா தேவி 2000ஆம் ஆண்டில் நடைபெற்ற ஒடிசா மாநிலச் சட்டமன்றத் தேர்தலில் சிகிடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினரானார். இதன் பின்னர் 2004, 2009, 2014, 2019 ஆகிய ஆண்டுகளில் நடைபெற்ற தேர்தல்களிலும் இத்தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டுள்ளார். முன்னதாக இவர் 1990-ல் நடைபெற்ற தேர்தலில் ஜனதா தளம் சார்பில் போட்டியிட்டு வெற்றி பெற்று இத்தொகுதியில் முதன் முறையாக சட்டமன்ற உறுப்பினராகப் பணியாற்றியுள்ளார்.

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:ஒடிசா அரசியல்வாதிகள்
தெலுங்கு மாநிலங்கள்

**தெலுங்கு மாநிலங்கள்** (*Telugu states*) என்பவை தென்கிழக்கு இந்தியாவின் ஆந்திரப் பிரதேசம் மற்றும் தெலங்காணா ஆகிய இரு இந்திய மாநிலங்கள் ஆகும்.  தெலுங்கு இன மக்கள் வாழும் இந்த மாநிலங்களின் வடக்கே மகாராட்டிரம், மேற்கில் கருநாடகம், வடகிழக்கில் ஒடிசா, சத்தீசுகர், தெற்கில் தமிழ்நாடு, கிழக்கில் வங்காள விரிகுடா, புதுச்சேரியின் யானம் மாவட்டம் ஆகியவை எல்லைகளாக உள்ளன.  இதன் முந்தைய மாநிலமான ஐக்கிய ஆந்திரப் பிரதேசம் 2014 இல் பிரிக்கப்பட்டதிலிருந்து தெலுங்கு மாநிலங்கள் என்ற குறிப்புச் சொல் பயன்பாட்டுக்கு வந்தது. 2011 மக்கள் கணக்கெடுக்கின் படி தெலங்காணாவின் மக்கள்தொகை 35,193,978 மற்றும், ஆந்திரப் பிரதேசத்தின் மக்கள் தொகை 49,506,799 ஆகியவற்றை இணைத்தால்,   தெலுங்கு மாநிலங்களின் மக்கள் தொகை 84,700,777 ஆகும்.

## வரலாறு

ஆந்திரப் பிரதேசம் மற்றும் தெலங்காணா ஆகிய தெலுங்கு மாநிலங்களின் பெயர்கள், 1956 ஆம் ஆண்டு மாநில மறுசீரமைப்புச் சட்டத்திற்கும் முன்பே, தெலுங்கு இன மக்கள் வாழும் பகுதிகளுக்கான பிரபலமான வரலாற்றுப் பெயராக இருந்தன. இதன் காரணமாக அந்த எல்லைகள் நவீன தெலுங்கு மாநிலங்களின் வரையறுக்கப்பட்ட எல்லைகளாக உள்ளன. இந்திய விடுதலைச் சட்டத்திற்கு முன்பு, தற்போதைய தெலுங்கு மாநிலங்கள் நிசாமின் பிரித்தானிய ஆட்சியில் ஐதராபாத் இராச்சியத்தின் ஒரு பகுதியாகவும், பிரித்தானிய ஆட்சிக்கு உட்பட்ட மதராஸ் இராசதானியின் ஒரு பகுதியாகவும் இருந்தன.

## சமையல்
தெலுங்கு மாநிலங்களின் உணவு வகைகள் பொதுவாக அதன் கார்பான  மற்றும் காரமான சுவைக்காக அறியப்படுகின்றன. மக்கள் பல்வேறு பகுதிகளின் பரவியுள்ளதன் காரணமாக சமையல் மிகவும் வேறுபட்டதாக உள்ளது.

## ஊடகம்
பல செய்தித்தாள்கள் மற்றும் தொலைக்காட்சி அலைவரிசைகள் இரண்டு தெலுங்கு மாநிலங்களின் நேயர்களை திருப்தி படுத்துகின்றன.

## திரைப்படம்

தெலுங்கு இந்த இரண்டு மாநிலங்கள் முழுவதும் பேசப்படுகிறது.  2022 ஆம் ஆண்டு நிலவரப்படி, உருது இரண்டு மாநிலங்களிலும் அதிகாரப்பூர்வ அந்தஸ்தைப் பெற்றுள்ளது. ஒன்றுக்கும் மேற்பட்ட இந்திய மாநிலங்களில் முதன்மையான அதிகாரப்பூர்வ மொழி அந்தஸ்தைக் கொண்ட இந்தி மற்றும் ஆங்கிலத்துடன் தெலுங்கும் உள்ளது.  ஒன்றிய  அரசாங்கத்தால் இந்தியாவின் செம்மொழியாக அறிவிக்கப்பட்ட ஆறு மொழிகளில் இதுவும் ஒன்றாகும். 

## குறிப்புகள்

பகுப்பு:தெலுங்கு
பகுப்பு:இந்தியப் புவியியல்
கிரஹாம் ரீட்

**கிரஹாம் ரீட்** முன்னாள் ஆஸ்திரேலியா ஹாக்கி விளையாட்டு வீரராவார். இந்திய ஹாக்கி அணியின் பயிற்சியாளராக 2019 ஆம் ஆண்டு தேர்வுசெய்யப்பட்ட இவர் சிறப்பான செயல்பாட்டின் மூலம் 2020 டோக்கியோ ஒலிம்பிக்கில் இந்திய அணி வெண்கல பதக்கம் வென்றதில் முக்கியப் பங்கு வகித்தார். 40 ஆண்டுகளில் இந்திய அணி ஒலிம்பிக்கில் பெற்ற முதல் பதக்கம் இதுவாகும்.

2023 ஆம் ஆண்டு இந்தியாவில் நடைபெற்ற 2023 ஹாக்கி உலக கோப்பை போட்டியில் இந்திய அணி 9வது இடமே பிடிக்க முடிந்தது. இதன் தொடர்ச்சியாக, தோல்விக்கு பொறுப்பேற்று தனது பதவியை ஜனவரி 30, 2023-இல்  ராஜினாமா செய்தார். இந்திய ஹாக்கி அணியின் பயிற்சியாளராக அதிக காலம் நீடித்தவர் என்ற பெருமை இவருக்கு உண்டு.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:ஒலிம்பிக் வெள்ளிப் பதக்கம் பெற்றவர்கள்
பகுப்பு:ஆத்திரேலிய விளையாட்டு வீரர்கள்
இறப்பில்லா உயிரி

**துரிதோப்சிசு நியூட்ரிகுலா** (*Turritopsis nutricula*) என்பது **இறப்பில்லா உயிரி** என அறியப்படும் சிறிய நீருயிரிகள் (*கைட்ரோசோவான்*) ஆகும். இது முதிர்ச்சியடைந்தவுடன் இதன் உயிரணுக்களை இளம் பருவத்திற்கு மாற்றும் தன்மையுடையது. இந்த இசைவாக்கப் பண்பு தனி உயிரினத்தின் ஆயுளை நீட்டிப்பதற்காக உருவாகியிருக்கலாம். *துரிதோப்சிசு* பேரினத்தின் பல்வேறு சிற்றினங்கள் முன்பு *து. நியூட்ரிகுலா* என வகைப்படுத்தப்பட்டன. இதில் "இறவா ஜெல்லிமீன்கள்" இப்போது *து. தோக்ர்னி* என வகைப்படுத்தப்பட்டுள்ளது.

## வாழ்க்கை சுழற்சி
*கைட்ரோசோவான்கள்* தங்கள் வாழ்வில் பவளமொட்டு நிலை மற்றும் மெடுசா நிலை என இரண்டு தனித்தனி நிலைகளைக் கொண்டுள்ளன. பவளமொட்டு நிலை கடலடியில் வாழும் நிலையாகும். இதில் உயிரணுக்கள் கூட்டமைப்பினை உருவாக்குகின்றன. மெடுசா நிலை ஒரு ஒற்றை, மிதவை உயிரின நிலையாகும். பொதுவாக கைட்ரோசோவாவில் மெடுசா பவளமொட்டு நிலையிலிருந்து பாலிலா இனப்பெருக்க முறையில் உருவாகிறது. பவளமொட்டு மெடுசாவின் பாலினப்பெருக்க முறையில் உருவாகிறது. *து. நியூட்ரிகுலா*வில், மிதவை உயிரியான பவளமொட்டு அல்லது மெடுசா அரும்புகளை உருவாக்கும் திறனைக் கொண்டுள்ளது. இவை புதிய மெடுசாக்களை உருவாக்குகின்றன. இந்த பேரினத்தில் பல பெயரளவிலான சிற்றினங்கள் விவரிக்கப்பட்டுள்ளன. ஆனால் இவற்றில் பெரும்பாலானவை *துரிதோப்சிசு நியூட்ரிகுலா* என்ற உலகாளவில் காணப்படும் சிற்றினத்தை ஒத்ததாகக் கூறப்பட்டன.

### வாழ்க்கை சுழற்சியை மீளமைத்தல்
*துரிதோப்சிசு நியூட்ரிக்குலா* மெடுசாவில் எந்நிலையிலும் பவளமொட்டு நிலைக்குத் தன்னை மாற்றியமைத்துக்கொள்ளும் திறனைக் கொண்டுள்ளது. *து. நியூட்ரிக்குலா* என்பது முதன்முதலில் அறியப்பட்ட பல உயிரணுகொண்ட உயிரியாகும். இது பாலின முதிர்ச்சியடைந்து தன் இளம் கூட்டுயிரி நிலைக்குத் திரும்பும் தன்மையினை கொண்டுள்ளது. மெடுசாவிலிருந்து பவளமொட்டு வரையிலான இந்த மீளமைவு வெளிப்புற குடை மற்றும் விலங்குகளின் செரிமான அமைப்பின் ஒரு பகுதியிலிருந்து மாறுபட்ட உயிரணுக்கள் இருப்பதால் மட்டுமே நிகழ்கின்றது. இந்த மாறுபட்ட உயிரணுக்களில் வேறு வகையான உயிரணுவாக மாறக்கூடிய தண்டு உயிரணுக்கள்  அல்லாத உயிரணுக்களால் மாற்றத்தின் திறன் இந்த சிற்றினத்தின் மாறும் வாழ்க்கைச் சுழற்சியில் முக்கியமானது. இந்த செயல்பாட்டில் தண்டு உயிரணுக்கள் பங்கு வகிக்கின்றனவா இல்லையா என்பது தெரியவில்லை. *து. நியூட்ரிகுலாவின்* இந்த வழக்கமான மாற்றத்தின் காரணமாக, இது காலவரையற்ற ஆயுட்காலம் கொண்டதாகக் கருதப்படுகிறது.

*துரிதோப்சிசு நியூட்ரிக்குலா*வின் மீள் வாழ்க்கைச் சுழற்சியில் நான்கு நிலைகள் உள்ளன. இவை ஆரோக்கியமான மெடுசா (சுறுசுறுப்பாக நீந்தும் நிலை), ஆரோக்கியமற்ற மெடுசா (நீந்த இயலா நிலை), நான்கு இலை குளோவர் மற்றும் கூடு (பாலிப்பை உருவவியல் ரீதியாக உருவாக்கும்) ஆகும்.

## மேற்கோள்கள்


## வெளி இணைப்புகள்

* 
* Data related to Turritopsis nutricula at Wikispecies

பகுப்பு:Webarchive template wayback links
பகுப்பு:கடல்வாழ் உயிரினங்கள்
பகுப்பு:குழியுடலிகள்
அயலி

**அயலி** (**Ayali)** என்பது 2023 ஆம் ஆண்டு இந்தியத் தமிழ் மொழியில் வெளியாகியுள்ள குடும்ப இணையத் தொலைக்காட்சித் தொடராகும். இத்தொடரை ஜீ5 தொலைக்காட்சி அலைவரிசைக்காக முத்துக்குமார் எழுதி இயக்கியுள்ளார். இந்தத் தொடரின் முக்கிய கதாபாத்திரங்களில் அபி நட்சத்திரா, அனுமோல்,  மதன், லிங்கா மற்றும் சிங்கம்புலி ஆகியோர் நடித்துள்ளனர். எட்டு அத்தியாயத் தொடர்கள் ஜீ5 இல் 26 ஜனவரி 2023 அன்று திரையிடப்பட்டது.   

## கதைச்சுருக்கம்
வீரப்பண்ணை கிராமத்து பெண்களை ஒடுக்கும் 500 ஆண்டுகால கொடூரமான பழக்கவழக்கங்கள் மற்றும் மரபுகளை மீறி ஒரு இளம்பெண் (தமிழ்செல்வி) மருத்துவராக வேண்டும் என்ற கனவை நோக்கிய வாழ்க்கையைச் சுற்றியே கதை சுழல்கிறது.  

## நடிகர்கள்

* தமிழ்செல்வியாக அபி நட்சத்திரம்
* அனுமோல்
* மதன்
* லிங்கம்
* சிங்கம்புலி
* டிஎஸ்ஆர் -தர்மராஜ்
* லவ்லின் சந்திரசேகர்
* காயத்ரி தாரா
* பிரகதீஸ்வரன்
* ஜென்சன்
* ராஜாமணி மெலோடி
* கௌதம்
* ரேஷ்மி
* முத்துப்பாண்டி

## கெளரவத் தோற்றம்

* லக்ஷ்மி பிரியா
* ஸ்ம்ருதி வெங்கட்
* பகவதி பெருமாள்

## திரைத்தொடரின் வளர்ச்சி

### தயாரிப்பு
ரேவா இசையமைக்க, வீணை மைந்தன், சச்சின் மற்றும் முத்துக்குமார் திரைக்கதை மற்றும் வசனம் எழுதிய இந்தத் தொடரை எஸ்ட்ரெல்லா ஸ்டோரிஸின் தயாரிப்பு நிறுவனத்தின் கீழ் குஷ்மாவதி தயாரித்துள்ளார்.

இந்த தொடரின் மூலம் முத்துக்குமார்  வலைத் தொடரில் அறிமுகமாகியுள்ளார்.

### நடிப்பு
தமிழ்ச்செல்வியாக அபி நட்சத்திரா நடித்துள்ளார். மலையாளத் திரைப்பட நடிகை அனுமோல்     தமிழ்ச்செல்வியின் தாயாக நடித்துள்ளார். மதன், லிங்கா, சிங்கம்புலி ஆகியோரும் துணைக் கதாபாத்திரங்களில் நடித்துள்ளனர். பகவதி பெருமாள், லட்சுமி பிரியா, ஸ்ம்ருதி வெங்கட் ஆகியோரும் சிறப்புத் தோற்ற நட்சத்திரங்களாக நடித்துள்ளனர்.

### வெளியீடு
26 ஜனவரி 2023 புதன்கிழமை அன்று வெளியிடப்படுவதாக அறிவிக்கப்பட்டது.   இந்தத் தொடர் தமிழ் மற்றும் தெலுங்கு மொழிகளில் ஜீ5 தொலைக்காட்சி இணைய அலைவரிசையில் வெளியிடப்படும். 

## மேற்கோள்கள்

பகுப்பு:தமிழ் பரபரப்பூட்டும் தொலைக்காட்சி நாடகங்கள்
பகுப்பு:தமிழ் வலைத் தொடர்கள்
பகுப்பு:2023 இல் தொடங்கிய தமிழ்த் தொலைக்காட்சி நிகழ்ச்சிகள்
விவேகானந்தா மகளிர் கல்லூரி, கொல்கத்தா

**விவேகானந்தா மகளிர் கல்லூரி** (*Vivekananda College for Women*) என்பது 1961-ல் இந்தியாவின் மேற்கு வங்காளத்தின் கல்கத்தாவில் உள்ள பாரிசாவில் நிறுவப்பட்ட மகளிர் கல்லூரி ஆகும். இக்கல்லூரியில் இளநிலை மற்றும் முதுநிலை பாடங்கள் போதிக்கப்படுகின்றன. விவேகானந்த மகளிர் கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.

## துறைகள்

### அறிவியல்

* வேதியியல்
* இயற்பியல்
* கணிதம்
* தாவரவியல்
* விலங்கியல்
* மானுடவியல்
* புள்ளியியல்
* உளவியல்
* திரைப்பட தயாரிப்பு
* ஆடை வடிவமைப்பு

### கலை

* பெங்காலி
* ஆங்கிலம்
* சமசுகிருதம்
* வரலாறு
* நிலவியல்
* அரசியல் அறிவியல்
* தத்துவம்
* பொருளாதாரம்
* கல்வி
* சமூகவியல்
* இசை

## அங்கீகாரம்
விவேகானந்த மகளிர் கல்லூரி, புது தில்லி பல்கலைக்கழக மானியக் குழுவால் அங்கீகரிக்கப்பட்டுள்ளது. 2006ஆம் ஆண்டில், பெங்களூரில் உள்ள தேசிய மதிப்பீடு மற்றும் தரச்சான்று அவையினால் B++ தரம் வழங்கப்பட்டது.

## மேலும் பார்க்கவும்

* கொல்கத்தா மகளிர் கல்லூரி
* இந்தியாவில் கல்வி

## மேற்கோள்கள்

## வெளி இணைப்புகள்

* விவேகானந்தா மகளிர் கல்லூரி 

பகுப்பு:மேற்கு வங்காளத்திலுள்ள மகளிர் கல்லூரிகள்
பகுப்பு:கொல்கத்தாவில் உள்ள கல்வி நிறுவனங்கள்
கத்திபாசு ஆறு

**கத்திபாசு ஆறு** (மலாய்: *Sungai Katibas*; ஆங்கிலம்: *Katibas River*); போர்னியோ, கிழக்கு மலேசியா, சரவாக், சோங் மாவட்டத்தில் உள்ள முக்கியமான ஆறு ஆகும். ராஜாங் ஆற்றின் மிக முக்கியமான துணை ஆறுகளில் ஒன்றாகவும் விளங்குகிறது.

தென்மேற்கு சரவாக்கில் வசிப்பவர்களுக்கு நீர் மற்றும் போக்குவரத்துக்கான முக்கிய ஆதாரமாக உள்ளது. மேல் கப்புவாஸ் மலைத்தொடரில் (*Upper Kapuas Range*) உற்பத்தியாகி ராஜாங் ஆற்றில் கலக்கிறது. 

## பொது

புரூக் வம்சாவழி ஆட்சிக்கு முந்தைய நூற்றுக் கணக்கான ஆண்டுகளில், சரவாக் மக்களின் பல்வேறு வாழ்க்கைச் செயல்பாடுகளுக்கு, கத்திபாசு ஆறு தாயகமாக விளங்கி உள்ளது. 

சோங் மாவட்டம், ராஜாங் ஆற்றின் துணை ஆறான கத்திபாசு ஆற்றின்]] கரையில் அமைந்துள்ளது. சோங் மாவட்டத்தின் தலைநகரமான சோங் நகரம்; கத்திபாசு ஆற்று வழியாக ராஜாங் ஆறு வரை செல்லும் ஆற்றுப் போக்குவரத்துக்கு ஒரு முக்கியமான ஆறாகத் திகழ்கின்றது.

## காயான் மக்கள் குடியேற்றம்

காயான் மக்கள் (*Kayan People*), இந்தக் கத்திபாசு ஆற்றின் வழியாகத்தான் சோங் மாவட்டத்தில் குடியேறினார்கள். காயான் மக்களே, சோங் பகுதியில் குடியேறிய முதல் இனக் குழுவாகும். 

அந்த நேரத்தில், காயான்கள் நாடோடி இன மக்கள். அதே நேரத்தில், இன்றைய இந்தோனேசியா கலிமந்தான் பகுதியில் இருந்து இபான் மக்கள் (*Iban People*) இடம்பெயர்ந்து, விவசாயம் செய்வதற்காக கத்திபாசு ஆற்றின் (*Katibas River*) கரைகளில் குடியேறினர்.

### இபான் மக்கள்

இந்தக் கட்டத்தில், காயான் மக்களுக்கும்; இபான் மக்களுக்கும் இடையில் மோதல்கள் ஏற்பட்டு ஒரு போராக வளர்ந்தது. அதில் இபான் மக்கள் வெற்றி பெற்றனர். தோல்வியை ஏற்றுக் கொண்ட காயான் மக்கள் பெலாகா மாவட்டத்திற்குள் (*Belaga District*) இடம் பெயர்ந்தனர்.

இபான் மக்கள் கத்திபாசு ஆற்றங் கரைகளிலேயே நிரந்தரமாகத் தங்கி விட்டனர். கத்திபாசு ஆற்றங் கரைகளில் அதிகமான இபான், காயான் இன மக்களைக் காணலாம்.

## கத்திபாசு கோட்டை

1870-இல், புரூக் அரசாங்கம் நங்கா சாங் (Nanga Song) நகரில் ஒரு கோட்டையைக் கட்டியது. இந்தக் கத்திபாசு கோட்டை சோங் மாவட்டத்தின் முதல் நிர்வாக மையமாகவும் செயல்பட்டது. மற்றும் கத்திபாசு ஆற்றில் இபான் மக்களின் எழுச்சிகளைத் தடுக்கும் நோக்கத்துடன் அந்தக் கோட்டை கட்டப்பட்டது.

## மேற்கோள்கள்

## இவற்றையும் பார்க்க
* மலேசிய ஆறுகளின் பட்டியல்
* சரவாக் இராச்சியம்
* வெள்ளை இராஜா
* ஜேம்சு புரூக்

## வெளி இணைப்புகள்

பகுப்பு:சரவாக் ஆறுகள்
பகுப்பு:மலேசிய ஆறுகள்
காளி ஆறு (கர்நாடகம்)

**காளி ஆறு** (*Kali River*) என்பது இந்தியாவின் கர்நாடக மாநிலத்தின் வடகன்னட மாவட்டத்தில் பாயும் ஒரு ஆறாகும்.  இது வட கன்னட மாவட்டத்தில் உள்ள குசாவலி என்ற சிறிய கிராமத்திற்கு அருகில் உற்பத்தியாகிறது. இந்த ஆறு வட கன்னட மாவட்டத்தில் சுமார் 400,000 மக்களுக்கு வாழ்வாதாரமாக உள்ளது. மேலும், கார்வார் கடற்கரையில் உள்ள மீனவர்கள் உட்பட பல்லாயிரக்கணக்கான மக்களின் வாழ்வாதாரத்தை ஆதரிக்கிறது. இந்த ஆற்றின் குறுக்கே மின்சாரம் உற்பத்திக்காக ஏராளமான அணைகள் கட்டப்பட்டுள்ளன. கணேஷ்குடியில் உள்ள சுபா அணை காளி ஆற்றின் குறுக்கே கட்டப்பட்டுள்ள அணைகளில் முக்கியமான ஒன்றாகும். ஆறு அரபிக்கடலில் சேர்வதற்கு முன் 184 கிலோமீட்டர்கள் ஓடுகிறது.

குறிப்பிடத்தக்க மற்றும் அழகிய, சதாசிவ படித்துறை கோட்டை இப்போது ஒரு பிரபலமான சுற்றுலா தலமாக உள்ளது. இது காளி ஆற்றுப் பாலத்தின் அருகே கடற்கரை நெடுஞ்சாலையில் அமைந்துள்ளது, இது ஆறு மற்றும் அரபிக்கடலின் சங்கமத்திற்கு மேலே கட்டப்பட்டுள்ளது.
thumb|300x300px| சதாசிவ படித்துறை கோட்டையிலிருந்து காளி ஆறு மற்றும் பாலத்தின் காட்சி.

தேசிய நெடுஞ்சாலை தேசிய நெடுஞ்சாலை 17 காளி ஆற்றின் மீது கட்டப்பட்ட காளி பாலத்தில் தொடர்கிறது. மேலும் சாலையானது சதாசிவ படித்துறை பாறை மலையைப் பிளந்து கர்நாடகாவை கோவாவுடன் இணைக்கிறது.

ஆகஸ்ட் 2019 இல், இப்பகுதியில் அதிக மழை பெய்ததால், ஏற்பட்ட வெள்ளம் காரணமாக சொத்துக்கள் மற்றும் கால்நடைகள் இழப்பு ஏற்பட்டது. பலர் தங்கள் வீடுகளை இழந்து அரசு வழங்கும் மறுவாழ்வு முகாம்களுக்கு சென்றனர்.

## தோற்றம்
காளி ஆறு ஜோய்டா வட்டத்தின் குசாவலி கிராமத்திற்கு அருகில்உற்பத்தியாகிறது. 2011 மக்கள்தொகைக் கணக்கெடுப்பு கிராமக் குறியீடு 602664 என்பதாகும். மேற்குத் தொடர்ச்சி மலையில் கிழக்கு நோக்கிப் பாய்ந்து சுபா அணை நீர்த்தேக்கத்தில் இடமிருந்து (வடக்கில்) இருந்து பாண்டிரி ஆற்றுடன் இணைகிறது. குரண்டி அருகே உள்ள சுபா அணையில் இருந்து வெளியேறி கிழக்கே தண்தேலியை நோக்கி பாய்கிறது. தாந்தேலிக்கு தெற்கே கடந்து, காளி ஆறு தென்கிழக்கே பொம்மனநல்லி நீர்த்தேக்கத்தில் சேருகிறது.  காத்ராவிலிருந்து, காளி சதுப்பு நிலம் வழியாக மேற்கு நோக்கிப் பாய்ந்து கார்வார் நகருக்கு அருகில் அரபிக்கடலில் இணைகிறது. இந்த நதி முழுக்க முழுக்க வடகன்னட மாவட்டத்தில் பாய்கிறது.

## மாசுபாடும் சூழலியலும்
தொழிற்சாலைகள் மற்றும் சுபா அணை பகுதியில் சட்டவிரோத மணற்கொள்ளை மூலம் ஆற்றில் நேரடியாக சுத்திகரிக்கப்பட்ட கழிவுகள் ஆற்றின் சுற்றுச்சூழலுக்கு கடுமையான இடையூறுகளை ஏற்படுத்தியது. சட்டவிரோத மணற்கொள்ளையினால் ஏற்படும் மாசுபாட்டைக் கட்டுப்படுத்தும் அரசின் உத்தி, தூய்மையான ஆற்றை உருவாக்கியுள்ளது உருவாக்கியுள்ளது. இங்கிருக்கும் ஒரு காகித ஆலையின் கழிவுகள் முதலைகளை அன்சி தேசியப் பூங்காவிற்குள் இழுத்துச் சென்றன. அதன் முகத்துவாரத்திற்கு அருகில் உள்ள இரசாயன மற்றும் பெட்ரோலிய நிறுவனங்கள் பல தசாப்தங்களாக பாதரசம் உள்ளிட்ட நச்சுக் கழிவுகளை காளி ஆற்றில் கலந்து வருகின்றன.

## தொலைக்காட்சியில்
* *ரியல் டிவி*யின் ஒளிபரப்பப்பட்ட இந்தியாவின் மிகப்பெரிய உண்மைத் தொலைக்காட்சி நிகழ்ச்சியான *சர்கார் கி துனியா*, கார்வார் அருகே உள்ள சித்தரில் காளி ஆற்றால் சூழப்பட்ட அம்பே ஜூக் அருகே உள்ள மாம்பழத் தீவில் படமாக்கப்பட்டது. 

## இதனையும் பார்க்கவும்

* இந்திய அணைகள் மற்றும் நீர்த்தேக்கங்களின் பட்டியல்
* இந்திய ஆறுகளின் பட்டியல்
* கார்வார்
* சதாசிவ படித்துறை

## சான்றுகள்

## வெளி இணைப்புகள்

* A documentary on the river by Amoghavarsha JS
*Kali Nadi
*

பகுப்பு:இந்திய ஆறுகள்
பகுப்பு:கர்நாடக ஆறுகள்
பகுப்பு:மேற்குத் தொடர்ச்சி மலை ஆறுகள்
துரிதோப்சிசு

**துரிதோப்சிசு** (*Turritopsis*) என்பது குழியுடலிகள் தொகுதியில் ஓசியானிடே குடும்பத்தில் உள்ள *கைட்ரோசோவான்* வகுப்பில் உள்ள பேரினமாகும்.

## சிற்றினங்கள்
*கடல் உயிரினங்களின் உலகப் பதிவேட்டின்படி*, இந்த பேரினத்தில் பின்வரும் சிற்றினங்கள் அடங்கும்:

* *துரிதோப்சிசு செவாலென்சி*  - *சிற்றினங்கள் இன்குரெண்டா*
* *துரிதோப்சிசு தொக்ர்னீ* (வெய்சுமான், 1883) "பெஞ்சமின் பட்டன் ஜெல்லிமீன்" அல்லது "அழியாத ஜெல்லிமீன்" என்றும் அழைக்கப்படுகிறது. இது தன் வாழ்க்கைச் சுழற்சியை மாற்றி, தன்னை மீண்டும் ஒரு பாலிப் ஆக மாற்றிக்கொள்ளும்.
* *துரிதோப்சிசு பாசிகுலரிசு* பிரேசர், 1943
* *துரிதோப்சிசு லதா* லெண்டென்பெல்ட், 1884
* *துரிதோப்சிசு மைனர்* (நட்டிங், 1905)
* *[[இறப்பில்லா உயிரி|துரிதோப்சிசு  நியூட்ரிகுலா]]* மெக்கிராடி, 1857 ("அழியாத ஜெல்லிமீன்கள்" உட்படப் பல தனித்தனி இனங்கள் முன்பு *து. நியூட்ரிகுலா* என வகைப்படுத்தப்பட்டன)
* *துரிதோப்சிசு பசிபிகா* மாசு, 1909
* *துரிதோப்சிசு பிலிரோஇசுடோம* பெரொனா & லெசுஎர் 1809)– சிற்றினங்கள் *இன்குரெண்டா*
* *துரிதோப்சிசு பாலிசிர்கா* (கெபரிசுடெயின், 1862)
* *துரிதோப்சிசு ருப்ரா* பர்குஹார் 1895

## மேற்கோள்கள்

*  
* 

பகுப்பு:கடல்வாழ் உயிரினங்கள்
பகுப்பு:குழியுடலிகள்
கல்கத்தா மகளிர் கல்லூரி

**கல்கத்தா மகளிர் கல்லூரி** (*Calcutta Girls' College*) என்பது 1963-ல் இந்தியாவின் மேற்கு வங்காளத்தில் நிறுவப்பட்ட மகளிர் கல்லூரி ஆகும். இக்கல்லூரி கொல்கத்தாவில் உள்ள பெண்கள் பயிலும் இளங்கலை கல்லூரி ஆகும். இது கொல்கத்தா பல்கலைக்கழகத்துடன் இணைக்கப்பட்டுள்ளது.

## துறைகள்

### அறிவியல்

* கணிதம்
* தத்துவம்
* அரசியல் அறிவியல்

### கலை மற்றும் வணிகம்

* பெங்காலி
* ஆங்கிலம்
* இந்தி
* உருது
* வரலாறு
* அரசியல் அறிவியல்
* பொருளாதாரம்
* கல்வி
* வர்த்தகம்
* கணக்குப்பதிவியல்

## அங்கீகாரம்
கல்கத்தா பெண்கள் கல்லூரி புது தில்லியில் உள்ள பல்கலைக்கழக மானியக் குழுவால் அங்கீகரிக்கப்பட்டுள்ளது. 2007ஆம் ஆண்டில், இக்கல்லூரியினை பெங்களூர் தேசிய மதிப்பீடு மற்றும் தரச்சான்று அவை அங்கிகாரம் செய்து சி++ தகுதியினை வழங்கியது. இதன் பின்னர் இக்கல்லூரி பி தர நிலையினை இரண்டாவது சுழற்சியில் பெற்றது.

## மேலும் பார்க்கவும்

* இந்தியாவில் கல்வி
* 

## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:கொல்கத்தா
பகுப்பு:மேற்கு வங்காளத்திலுள்ள மகளிர் கல்லூரிகள்
பாலுய் ஆறு

**பாலுய் ஆறு** (மலாய்: *Sungai Balui*; ஆங்கிலம்: *Balui River*); மலேசியா, சரவாக், காப்பிட் பிரிவு பெலாகா மாவட்டத்தில் உள்ள ஓர் ஆறு ஆகும். ராஜாங் ஆற்றின் துணை ஆறுகளில் ஒன்றாகவும் விளங்குகிறது.

மலேசியாவின் மிகப் பெரிய பக்குன் நீர் மின் அணைத் திட்டம் (*Bakun Hydro Electric Dam Project*) பாலுய் ஆற்றில் அமைந்து உள்ளது.

## பாக்குன் அணை

பெலாகாவிற்கு வடக்கே பக்குன் அணை (*Bakun Dam*) உள்ளது. ஆசியாவிலேயே இரண்டாவது பெரிய அணை. இந்த அணை பெலாகாவிற்கு சுற்றியுள்ள பகுதிகளுக்கும்; தீபகற்ப மலேசியாவிற்கும் மின்சாரம் வழங்கும் நோக்கத்தைக் கொண்டது.

பொருளாதாரக் காரணமாக இதன் கட்டுமானம் பல முறை தாமதமானது. ஏற்கனவே பல பில்லியன் ரிங்கிட் செலவழிக்கப் பட்டது. அதனால் இந்தத் திட்டத்தைத் தொடர மத்திய அரசு முடிவு செய்தது. இந்தத் திட்டத்தின் மொத்தச் செலவுத் தொகை ரிங்கிட் 10 பில்லியன். 

### 670 கி.மீ. கடலடிக் கம்பிவடம்

ஜனவரி 2007-இல், பாக்குன் அணையில் உற்பத்தி செய்யப்படும் மின்சாரத்தை கடலடிக் கம்பிவடம் வழியாகத் தீபகற்ப மலேசியாவிற்கு மாற்றுவதற்கான திட்டத்தை மீண்டும் மலேசிய மத்திய அரசாங்கம் அறிவித்தது. கடலடிக் கம்பிவடம் 670 கி.மீ. தூரம் வரை நீண்டு, தீபகற்ப மலேசியாவின் ஜொகூர்; யோங் பெங் கடற்கரையை அடையும்.

2011-ஆம் ஆண்டில் கட்டி முடிக்கப்பட்ட இந்த அணை, சரவாக்கின் இயற்கைச் சூழலை நிரந்தரமாக மாற்றி அமைத்து இருப்பதாகவும் குற்றம் சாட்டப்படுகிறது.

## மேற்கோள்கள்

## இவற்றையும் பார்க்க
* மலேசிய ஆறுகளின் பட்டியல்
* சரவாக் இராச்சியம்

## வெளி இணைப்புகள்

பகுப்பு:சரவாக் ஆறுகள்
பகுப்பு:மலேசிய ஆறுகள்
வில்லரசம்பட்டி

**வில்லரசம்பட்டி** () என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 219 மீட்டர் உயரத்தில் அமைந்துள்ள வில்லரசம்பட்டி பகுதியின் புவியியல் ஆள்கூறுகள்,  (அதாவது, 11°20'37.0"N, 77°41'08.5"E) ஆகும். ஈரோடு, நசியனூர், திண்டல், வீரப்பன்சத்திரம் மற்றும் பெரியசேமூர் ஆகியவை வில்லரசம்பட்டி பகுதியை ஒட்டியுள்ள முக்கிய புறநகர்ப் பகுதிகளாகும்.

ஈரோடு கிழக்குத் தொகுதி சட்டமன்ற உறுப்பினராக இருந்த ஈ.வெ.ரா. திருமகன் சமீபத்தில் மரணமடைந்ததால், 2023-ஆம் ஆண்டு பிப்ரவரி 27-ஆம் நாள் அத்தொகுதிக்கான இடைத்தேர்தல் நடைபெறுவதையொட்டி, அ.தி.மு.க. கட்சியின் வேட்பாளர் குறித்து ஆலோசிக்க மற்றும் அதற்கான கட்சிப் பணிகள் செயலாற்ற, அக்கட்சியின் நிர்வாகிகள் கூட்டம் வில்லரசம்பட்டியிலுள்ள ஓர் இடத்தில் நடைபெற்றது. இதில் 111 உறுப்பினர்கள் அடங்கிய தேர்தல் பணிக்குழு ஏற்படுத்தப்பட்டது.

வில்லரசம்பட்டி பெருமாள் கோயில், வில்லரசம்பட்டி மாகாளியம்மன் கோயில், வில்லரசம்பட்டி பத்ரகாளியம்மன் கோயில் மற்றும் மாரியம்மன் கோயில் ஆகியவை இங்குள்ள முக்கியமான கோயில்களாகும்.

வில்லரசம்பட்டி பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்பு
* Geohack

பகுப்பு:ஈரோடு மாவட்டத்திலுள்ள கிராமங்கள்
மங்கள கௌரி கோயில்

**மங்கள கௌரி கோயில்** (ஆங்கிலம் :*The Mangla Gauri temple*) (  )  சக்தி பீடத்தில், ஒன்றாக கருதப்படுகிறது.  இந்தியாவின் பீகார் மாநிலத்திலுள்ள கயா மாவட்டத்தில் அமைந்துள்ளது. இது பார்வதி தேவி எனும் சக்தி தேவிக்கு அர்ப்பணிக்கப்பட்டுள்ளது.  பத்ம புராணம், வாயு புராணம் மற்றும் அக்னி புராணம், தேவி பாகவத புராணம், மார்க்கண்டேய புராணம் மற்ற வேதங்கள் மற்றும் தாந்த்ரீக நூல்களில் இக்கோயில்  குறிப்பிடப்பட்டுள்ளது. இந்த ஆலயம் பதினெட்டு மகா சக்தி பீடங்களில் ஒன்றாக உள்ளது. தற்போதுள்ள கோயில் 15ஆம் நூற்றாண்டைச் சேர்ந்தது. கயாவின் பிரதான வைஷ்ணவர்களின் புனித யாத்திரை மையத்தில் சதி அல்லது சக்தி தேவிக்காக இந்த ஆலயம் அர்ப்பணிக்கப்பட்டுள்ளது. மங்களகௌரி கருணையின் தெய்வமாக வணங்கப்படுகிறார். இந்த கோவில் ஒரு உப-சக்தி பீடமாக உள்ளது. புராணங்களின்படி சதியின் உடலின் ஒரு பகுதி இங்கு (மார்பகம்) விழுந்ததாக நம்பப்படுகிறது. இங்குள்ள துர்கையிடம் தனது விருப்பங்கள் மற்றும் பிரார்த்தனைகளுடன் வருபவர்களின், அனைத்து பிரார்த்தனைகள் மற்றும் விருப்பங்கள் வெற்றிகரமாக நிறைவேறுகிறது என்று நம்பப்படுகிறது.

மங்களகௌரி கோயில், மலையின் உச்சியில் கிழக்கு திசை நோக்கியவாறு  கட்டப்பட்டுள்ளது.  படிகள் மற்றும்  வாகனம் செல்லக்கூடிய சாலை இக்கோயிலை அடைவதற்கு  வழிவகுக்கிறது. இந்த கோயிலின் கருவறையில் தேவியின் சின்னம் உள்ளது. மேலும், சில நுணுக்கமாக செதுக்கப்பட்ட பழங்கால சிற்பங்கள் உள்ளன. கோயிலின் முன் ஒரு சிறிய மண்டபம் உள்ளது. இங்கு யாகம் செய்வதற்கு  ஒரு யாகசாலை அமைக்கப்பட்டுள்ளது. 

கோயில் வளாகம்  காளி, விநாயகர், அனுமன் மற்றும் சிவன் கோயில்களை உள்ளடக்கியதாகும். 

## குறிப்புகள்
* www.durga-puja.org/mangalagauri-temple.html
* Hindu Pilgrimage, by Sunita Pant Bansal
* Maa Mangla Gauri Gaya - A Hindu holy temple

பகுப்பு:சக்தி பீடங்கள்
பகுப்பு:பீகாரிலுள்ள கோயில்கள்
பகுப்பு:Coordinates on Wikidata
பகுப்பு:இந்துக் கோயில் கட்டிடக்கலை
பிஷ்ணுபாதுகா (கோயில்)

**பிஷ்ணுபாதுகா** (*Bishnupaduka*) **விஷ்ணுபாதுகா** எனவும் அழைக்கப்படும் இந்த கோயில்,  இந்துக்களின் புனித தலங்களில் ஒன்றாகும். இது நேபாளத்த்திலலுள்ள, தரனின் வடமேற்கு பகுதியில் அமைந்துள்ளது. இது, புனித நதியான கொக்காஹா உருவான இடமாக கருதப்படுகிறது.

## வரலாறு
பழங்காலத்தில், இங்குள்ள உள்ளூர் மக்கள் இரண்டு தெளிவான கால்தடங்களைக் கொண்ட ஒரு பாறையைக் கண்டுபிடித்தனர்.  அது விஷ்ணுவின் கால்தடங்கள் என்று நம்பப்படுகிறது. எனவே மக்கள் ஒரு சிறிய கோவிலை கட்டி அதை பிஷ்ணுபாதுகா கோவில் என்று அழைத்தனர்.

புனித நூலான பிரம்ம புராணத்தின் நூற்றி பத்தாவது அத்தியாயத்தில் இந்த  இடம் பற்றிய குறிப்பு காணப்படுகிறது. விஷ்ணுவும் லக்ஷ்மியும் அர்ஷா மற்றும் பிற தெய்வீக மூதாதையர்களின் சிராத்தத்தை (இறந்த மூதாதையர்களை நினைவுகூரும் புனித சடங்குகள்) அனுசரித்தனர் என்று தெளிவாகக் கூறுகிறது. ஒவ்வொரு ஆண்டும் சுற்றுவட்டாரப் பகுதிகளைச் சேர்ந்த ஏராளமான இந்துக்கள், குறிப்பாக தை  மாதத்தில் தங்கள் முன்னோர்களின் சிராத்தத்திற்காக இங்கு கூடுகிறார்கள்.

காத்மாண்டுவின் கோகர்ணா, ரசுவாவின் பெத்ராவதி மற்றும் தரனின் பிஷ்ணுபாதுகா ஆகியவை சிராத்தம் செய்ய வேண்டிய முக்கிய புனிதத் தலங்கள் என்று கருதப்படுகிறது. 

இந்த ஆலயம் இந்தியாவின் கயையை விட பழமையானது மற்றும் புனிதமானது என்று முன்னோர்கள் (இறந்தவர்) ஏற்றுக்கொண்டதாக வரலாறு காணப்படுகிறது.

## குறிப்புகள்

 
பகுப்பு:நேபாள இந்துக் கோயில்கள்
பகுப்பு:Coordinates on Wikidata
பகுப்பு:வைணவ தலங்கள்
ஓசியானிடே

**ஓசியானிடே** (*Oceaniidae*) என்பது ஆன்தோமெடுசே வரிசையில் 50க்கும் மேற்பட்ட கடற்காஞ்சொறி குடும்பங்களில் ஒன்றாகும். இந்த குடும்பம் பத்து பேரினங்களுடன் சுமார் 50 சிற்றினங்களைக் கொண்டுள்ளது.

## பேரினம்

* *கோரிடென்ட்ரியம்* (11 சிற்றினம்)
* *கோரிஸ்டோலோனா* (ஒற்றைச்சிற்றினப் பேரினம்)
* *மெரோனா* (5 சிற்றினம்)
* *ஓசியானியா* (6 சிற்றினம்)
* *பேச்சிகார்டைல்* (சர்ச்சைக்குரியது)
* *ரைசோஜெட்டன்* (7 சிற்றினம்)
* *சிமிலோமெரோனா* (ஒற்றைச்சிற்றினப் பேரினம்)
* *டூபிக்லாவா* (5 சிற்றினம்)
* *[[துரிதோப்சிசு]]* (11 சிற்றினம்)
* *துரிதோப்சாய்டுகள்* (ஒற்றைச்சிற்றினப் பேரினம்)

இடது|thumb| ''கோரிடென்ட்ரியம் பாரசைடிகம்'', கிளை வடிவத்தைக் காட்டும் கூட்டமைப்பின் தண்டு பகுதி, உருப்பெருக்கம் × 8. br. = கிளை, கோன். = சீனோசார்க், nt1/2/3/4 = புதிய குழாய்கள் ஒரு சீனோசார்க் இழையிலிருந்து கிளையை மூடுகின்றன மற்றும் பழைய குழாய்களுக்கு இடையில் இணைக்கப்பட்டுள்ளன. பெரி. = பெரிசார்க், ரேம்.1/2/3 = குறுகிய தாங்கி ஹைட்ரான்ட்சு, st. = தண்டு.

## மேற்கோள்கள்

பகுப்பு:Articles using diversity taxobox
பகுப்பு:குழியுடலிகள்
பகுப்பு:கடல்வாழ் உயிரினங்கள்